# Βαλδουίνος Α' της Κωνσταντινούπολης

### Από τη Βικιπαίδεια, την ελεύθερη εγκυκλοπαίδεια

Ο Βαλδουίνος Α' (1172 - 1206) ένατος κόμης της Φλάνδρας και του Αινώ, ήταν σταυροφόρος της Τέταρτης Σταυροφορίας και ο πρώτος αυτοκράτορας της Λατινικής αυτοκρατορίας της Κωνσταντινούπολης (1204 -1206).

Ο Βαλδουίνος ήταν πρωτότοκος γιος του Βαλδουίνου Ε΄ της Φλάνδρας και της Μαργαρίτας Α΄ της Αλσατίας, αδελφής του Φιλίππου της Αλσατίας και κόμισσας της Φλάνδρας. Όταν πέθανε ο θείος του άτεκνος (1191) τον διαδέχθηκε στην Φλάνδρα σάν Βαλδουίνος ο 5ος. Το 1186 ο νεαρότατος Βαλδουίνος παντρεύτηκε την Μαρία της Καμπανίας, κόρη του Ερρίκου του 1ου, κόμη της Καμπανίας. Ο χρονογράφος Γκίλσεμπερτ περιγράφει τον Βαλδουίνο σάν ξεμυαλισμένο με την γυναίκα του ενώ λεγόταν οτι δέν είχε σκοπό της ζωής του καμιά άλλη γυναίκα σάν σύζυγο. Ο αδελφός της Ερρίκος ο 2ος της Καμπανίας είχε γίνει βασιλιάς των Ιεροσολύμων (1190), και πέθανε χωρίς να αφήσει γιό παρα μονάχα δύο κόρες. Οι θείοι της Ριχάρδος Β' της Αγγλίας, και Φίλιππος Β' της Γαλλίας συμμετείχαν μαζί στην 3η Σταυροφορία, ενώ η γιαγιά του Βαλδουίνου ήταν θεία της Ισαβέλλας βασίλισσας των Ιεροσολύμων και ήθελε να την βοηθήσει σε αυτή την προσπάθεια. Οπότε είχαν και κοινά ενδιαφέροντα για την συμμετοχή τους σε αυτή. Η μητέρα του Μαργαρίτα πέθανε (1194), και ο πατέρας του το επόμενο χρόνο οπότε έμεινε ο μοναδικός κυβερνήτης στις κομητείες της Φλάνδρας και του Αινώ. Στα 8 χρόνια που κυβέρνησε την περιοχή προσπάθησε να κερδίσει τις χαμένες εκτάσεις, και με την Συνθήκη του Περόννε (1200), ο γαμπρός του βασιλιάς της Γαλλίας Φίλιππος - Αύγουστος ο 2ος του επέστρεψε τα περισσότερα εδάφη του Αρτουά. Το Αρτουά είχε δοθεί στον Γάλλο βασιλιά σάν προίκα με άλλες περιοχές στον Γάλλο βασιλιά σάν προίκα στον γάμο του με την αδελφή του Ισαβέλλα που είχε πεθάνει το 1190

## [Επεξεργασία] Πρώτος Λατίνος αυτοκράτορας της Κωνσταντινούπολης

Το 1195 ένωσε στην εξουσία του τις κομητείες Αινώ και Φλάνδρας. Το 1200 ορίσθηκε ως ένας από τους αρχηγούς της Δ΄ Σταυροφορίας και μετά την κατάληψη της Κωνσταντινούπολης εξελέγη αυτοκράτορας στις 9/5/1204. Η στέψη του έγινε σύμφωνα με τα Βυζαντινά τυπικά. Ο ηγέτης της 4ης Σταυροφορίας γηραιότατος δόγης της Βενετίας Ερρίκος Δάνδολος τον προτίμησε απο όλους τους υπόλοιπους μνηστήρες γιατί ήταν νέος, γενναίος, μαχητικός και ευλαβής. Η σύζυγος του περιχαρής πήγε να τον συναντήσει αλλά δέν πρόλαβε γιατί πέθανε στην διαδρομή απο πανώλη.

Εισέπραξε το 1/4 της αυτοκρατορίας και τα 5/8 της Πόλης. Τα υπόλοιπα 3/8 της Πόλης με επέμβαση του αρχηγού της Σταυροφορίας γηραιότατου Βενετού δόγη Δάνδολου δόθηκαν στους Βενετούς, ώστε να μπορεί να εξασκεί επιρροή στον νέο αυτοκράτορα, και να απαλλαγούν οι Βενετοί απο την φορολογία. Με την παρέμβαση του Δάνδολου πρώτος Λατίνος αρχιεπίσκοπος στην Κων/πολη εξελέγη ο Θωμάς Μοροζίνι. Η περιοχή επικρατείας του ήταν εκτός απο την πόλη της Κων/πολης τμήματα της Θράκης και της Ασίας όπως και τα νησιά Λέσβος, Χίος, Λήμνος, Ίμβρος και Τένεδος. Για να ικανοποιηθεί ο μεγάλος του ανταγωνιστής Βονιφάτιος ο Μομφερατικός του δόθηκε η Θεσσαλονίκη και οι περιοχές της Μακεδονίας. Το καλοκαίρι που ακολούθησε ο αδελφός του Ερρίκος κατέλαβε την Βιθυνία.

## [Επεξεργασία] Θάνατος και θρύλοι γύρω απο το όνομα του

Επιδεικνύοντας παντελή έλλειψη διπλωματικότητας προσέβαλε τον βασιλιά των Βουλγάρων Ιωαννίτση ή Σκυλογιάννη και τον προκάλεσε σε πόλεμο. Κατά τη διάρκεια εκστρατείας για την απόκρουσή του συγκρούστηκε μαζί του κοντά στην Αδριανούπολη και συνελήφθη αιχμάλωτος το 1205. Πέθανε κατά την κράτησή του υπό ανεξιχνίαστες συνθήκες περί το 1205/6, πιθανότατα δολοφονήθηκε από τον Ιωαννίτση. Ένας Βουλγαρικός θρύλος λέει οτι τον σκότωσε βίαια ο Καλογιάννης γιατί ήθελε να ξελογιάσει την γυναίκα του. Ο Βυζαντινός ιστορικός Γ.Ακροπολίτης λέει οτι χρησιμοποιούσε το κρανίο του σάν κύπελλο. Ο Καλογιάννης που είχε ασπαστεί τον Καθολικισμό ανέφερε στον πάπα Ιννοκέντιο 3ο οτι απλά πέθανε στην φυλακή, κρύβοντας το πιθανό του έγκλημα. ένας πύργος στο τσαρικό φρούριο του Τάρνοβο αναγνωρίστηκε πάντα σάν "πύργος του Βαλδουίνου" Το 1225, 20 χρόνια αργότερα εμφανίστηκε ένας άντρας στην Φλάνδρα που ισχυρίστηκε οτι είναι ο αυτοκράτορας Βαλδουίνος, και περιπλέχτηκε σε μιά σειρά εξεγέρσεων στην ηγεμονία της κόρης του Ιωάννας. Πολλοί παλίοί γνωστοί του Βαλδουίνου αναγνώρισαν την πλάνη και εκτέλεσαν τον άγνωστο άντρα (1226)

## [Επεξεργασία] Κληρονόμοι

Με την σύζυγο του Μαρία της Καμπανίας είχε δύο κόρες

- Ιωάννα της Κωνσταντινούπολης
- Μαργαρίτα Β΄ της Φλάνδρας

## [Επεξεργασία] Πηγές

- Αγγλική Wikipedia
- John C. Moore, 'Baldwin IX of Flanders, Philip Augustus and the Papal Power', Speculum, volume 37, issue 1 (January 1962), 79-89
- Robert Lee Wolff, 'Baldwin of Flanders and Hainault, First Latin Emperor of Constantinople: His Life, Death, and Resurrection, 1172-1255', Speculum, volume 27, issue 3 (July, 1952), 281-322

Βυζαντινοί Αυτοκράτορες

Κωνσταντίνος Α΄ | Κωνστάντιος Β΄ | Ιουλιανός | Ιοβιανός | Ουάλης | Θεοδόσιος Α΄ | Αρκάδιος | Θεοδόσιος Β΄ | Μαρκιανός | Λέων Α΄ | Λέων Β΄ | Ζήνων | Βασιλίσκος | Αναστάσιος Α΄ | Ιουστίνος Α΄ | Ιουστινιανός Α΄ | Ιουστίνος Β΄ | Τιβέριος Β΄ | Μαυρίκιος | Φωκάς | Ηράκλειος | Κωνσταντίνος Γ΄ | Ηρακλεωνάς | Κώνστας Β΄ | Κωνσταντίνος Δ΄ | Ιουστινιανός Β΄ | Λεόντιος | Τιβέριος Γ΄ | Φιλιππικός Βαρδάνης | Αναστάσιος Β΄ | Θεοδόσιος Γ΄ | Λέων Γ΄ | Κωνσταντίνος Ε΄ | Λέων Δ΄ | Κωνσταντίνος ΣΤ΄ | Ειρήνη | Νικηφόρος Α΄ | Σταυράκιος | Μιχαήλ Α΄ | Λέων Ε΄ | Μιχαήλ Β΄ | Θεόφιλος | Μιχαήλ Γ΄ | Βασίλειος Α΄ | Λέων ΣΤ΄ | Αλέξανδρος | Κωνσταντίνος Ζ΄ | Ρωμανός Α΄ | Ρωμανός Β΄ | Νικηφόρος Β΄ | Ιωάννης Α΄ | Βασίλειος Β΄ | Κωνσταντίνος Η΄ | Ζωή Α΄ | Ρωμανός Γ΄ | Μιχαήλ Δ΄ | Μιχαήλ Ε΄ | Κωνσταντίνος Θ΄ | Θεοδώρα | Μιχαήλ ΣΤ΄ | Ισαάκιος Α΄ | Κωνσταντίνος Ι΄ | Ρωμανός Δ΄ | Μιχαήλ Ζ΄ | Νικηφόρος Γ΄ | Αλέξιος Α΄ | Ιωάννης Β΄ | Μανουήλ Α΄ | Αλέξιος Β΄ | Ανδρόνικος Α΄ | Ισαάκιος Β΄ | Αλέξιος Γ΄ | Αλέξιος Δ΄ | Αλέξιος Ε΄ | †Βαλδουίνος Α΄ | †Ερρίκος | †Πέτρος ντε Κουρτεναί | †Γιολάνδη | †Ροβέρτος Β΄ ντε Κουρτεναί | †Βαλδουίνος Β΄ | *Θεόδωρος Α΄ | *Ιωάννης Γ΄ | *Θεόδωρος Β΄ | *Ιωάννης Δ΄ | Μιχαήλ Η΄ | Ανδρόνικος Β΄ | Μιχαήλ Θ΄ | Ανδρόνικος Γ΄ | Ιωάννης Ε΄ | Ιωάννης ΣΤ΄ | Ανδρόνικος Δ΄ | Ιωάννης Ζ΄ | Μανουήλ Β΄ | Ιωάννης Η΄ | Κωνσταντίνος ΙΑ΄

Για το διάστημα 1204 - 1261: †: Λατίνοι Αυτοκράτορες *: Αυτοκράτορες της Νίκαιας

Ανακτήθηκε από "http://el.wikipedia.org../../../%CE%B2/%CE%B1/%CE%BB/%CE%92%CE%B1%CE%BB%CE%B4%CE%BF%CF%85%CE%AF%CE%BD%CE%BF%CF%82_%CE%91%27_%CF%84%CE%B7%CF%82_%CE%9A%CF%89%CE%BD%CF%83%CF%84%CE%B1%CE%BD%CF%84%CE%B9%CE%BD%CE%BF%CF%8D%CF%80%CE%BF%CE%BB%CE%B7%CF%82_6e38.html"

Κατηγορίες: Βυζαντινοί Αυτοκράτορες | Γάλλοι | Σταυροφορίες | Λατινική Αυτοκρατορία | Θάνατοι το 1205

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Deutsch
- English
- Español
- Suomi
- Français
- Magyar
- Italiano
- 日本語
- Nederlands
- Polski
- Русский
- Svenska